**Samofinansiranje-Amortizacija, Akumulacija**

Samofinansiranje je oblik finansiranja iz sopstvenih sredstava koje se ostvaruje pod uslovom da je preduzeće rentabilno i da ostvaruje pozitivan finansijskio rezultat. Bruto sredstva za samofinansiranje su ona koja su stvorena u okviru preduzeća, i tu spadaju: naplaćena glavnica dugoročnih plasmana, amortizacija, dugoročna rezervisanja, konverzija dividende u dividendne deonice itd.

Neto sredstva za samofinansiranje se dobiju kad se od bruto sredstava oduzme zbir otplaćene glavnice dugoročnih obaveza i nominalne vrednosti otkupljenih sopstvenih deonica. Od ukupnih sopstvenih izvora finansiranja neka sredstva su trajnog a neka privremenog karaktera. Generalno svi izvori finansiranja se dele na interne i eksterne izvore finansiranja.

Neki od internih izvora finansiranja su:

Amortizacija je trošak koji se prikazuje u Bilansu uspeha. Amortizacija se računa kod osnovnih sredstava i predstavlja približan iznos izgubljene vrednosti osnovnih sredstava.Moze se prihvatiti I jedna definicija koja glasi:

Amortizacija predstavlja postupak trosenja osnovnoh sredstava tokom njihovog veka trajanja

*Primer*

*Kupio si laptop koji vredi 1.000 EUR. Posle 2 godine, procenjuješ da laptop vredi 600 EUR. Razlika od 400 EUR predstavlja amortizaciju laptopa za dve godine, odnosno godišnja amortizacija je 200 EUR. To znači da laptop vredi manje, ali ti nikome ne plaćaš keš. Jednostavno, laptop je zastareo i to se zove moralna i tehnološka zastarelost osnovnog sredstva.*

Amortizacija se računa u zavisnosti od:

* roka upotrebe osnovnog sredstva
* ostatka vrednosti osnovnog sredstva na kraju perioda
* metode amortizacije (proporcionalna, funkcionalna, degresivna)
* Amortizacija je novčana vrednost uračunata u nove proizvode i usluge na ime utrošaka određenih osnovnih sredstava. Amortizacijom se vrši transformisanje naturalnih osnovnih sredstava u novčana sredstva. Prvo se transformišu u robni oblik zatim u potraživanje od kupaca jer je amortizacija sadržana u prodajnoj ceni i na kraju u gotovinu pri naplati potraživanja od kupaca. Amortizacija predstavlja mobilizaciju osnovnih sredstava u gotovinu i predstavlja izvor samofinansiranja.

**Akumulacija je pojam koji se u najopštijem značenju koristi da označi nakupljanje, odnosno gomilanje nečega.**

Etimologija nas upućuje da je sam termin akumulacija potekao iz latinskog jezika, preciznije od reči accumulatio, **što znači** nagomilavati. U svom **najopštijem značenju,**akumulacija predstavlja nagomilavanje, nakupljanje, odnosno zgrtanje nečega.

U ekonomiji, akumulacija predstavja skupljanje kapitala, novčanih sredstava ili dobara radi održavanja neprekidnosti proizvodnje ili za njeno povećanje. U tom smislu akumulacija često označava štednju i stvaranje novčanih rezervi.

U robnoj privedi, akumulacija se definiše kao kontinuirano odvajanje dela prisvojenog profita radi uvećanja kapitala, proširenja i usavršenja proizvodnje.

Akumulacija neto dobitka polazi od neto dobitka koji predstavlja neto finansijski rezultat poslovanja preduzeća i raspodeljuje se na akumulaciju i potrošnju. Izvor samofinansiranja predstavlja onaj deo neto dobitka koji je akumuliran za preduzeće.

Efekti revalorizacije nadoknađeni iz ukupnog prihoda proističu od revalorizacije osnovnih sredstava koja predstavlja ponovno određivanje vrednosti osnovnih sredstava. Revalorizacijom osnovnih sredstava vrši se usklađivanje njihove knjigovodstvene nabavne vrednosti sa njihovom stvarnom vrednošću koja se iskazuje na osnovu tržišne cene. Sprovodi se kada se stopa inflacije meri visecifrenoim brojem.

Efekti revalorizacije pasive povećavaju pasivu i predstavljaju negativni efekat revalorizacije, a efekti revalorizacije aktive povećavaju vrednost aktive i predstavljaju pozitivni efekat revalorizacije. Ako su negativni efekti revalorizacije veći od pozitivnih, razlika među njima povećava rashode i pokriva se iz ukupnog prihoda, pa samim tim predstavlja izvor samofinansiranja. Razlika između revalorizacione razlike kod nabavne vrednosti osnovnih sredstava i revalorizacione razlike kod otpisane vrednosti osnovnih sredstava predstavlja efekat revalorizacije osnovnih sredstava.

Predmet:Finansijsko poslovanje

Profesor:Violeta Jovanovic

Odeljenje ;IV1